Klassieke Musiekfees in Greyton & Genadendal : Tess Crabtree | Greyton Today
← Greyton Gun Club Interclub Competition May 2012
Greyton Primary Inter Schools Sports Day →
Klassieke Musiekfees in Greyton & Genadendal : Tess Crabtree	Posted on June 7, 2012	by greytontoday Die Afgelope naweek was ons bevoorreg om bederf te word deur musici wat ons harte warm laat klop het.
Besoekers en inwoners het die naweek deur die strate van Greyton gestap en die restaurante, kuns en geskenkwinkeltjies besoek en gesnuffel vir n gepaste geskenk om die wat moes tuis bly,te troos.
Die opgewondenheid en afwagting vir die fees het al Donderdag begin posvat toe van ons besoekers reeds begin aankom het. Vanaf Genaal tot by The Oaks kon jy die musiek hoor, Pianiste, Viole, Tjellos, kitare,saksefone… en die pragtige Bariton stem van Riaan Hunter! dit het die hoendervleisop jou lyf laat uitslaan, Zanne Stapelberg en die Bariton Frederico, sjoe! dan was daar ons eie Philippus Hugo die pianis wat my keer op keer in tranehet as ek hom hoor speel. My persoonlike gunsteling was die baie begaafde Warda Wanamaker wat die Tjello bespeel saam met Marvin Weavers en Saira Adams.
Daar was die Kaapse Filharmoniese Orkes wat ons reenboognasie verteenwoordig het! Die pianiste Willem van Schalkwyk en Jose Dias wat opwindende spel gelewer het!
Ons dank aan Coenie en sy vriende wat die fees n realiteit gemaak het, dit was n reuse taak om alles gereel te kry, en alles het seepglad verloop, die dorp se besighede het groot baat gevind deur die besoekers en die inwoners se siele en harte is gevoed met goeie musiek tot volgende jaar wanneer hy hopenlik weer so sal maak.
Sondag na die verigtinge het ek deur die straatjies gestap en oral het mense lui, lui gesit met n laaste koffie en nabetragting hou, niemand was lus om huistoe te gaan nie. Nuwe vriendskappe is gesmee en telefoon nommers is uitgeruil, ons sien julle weer volgende jaar!
News weather, info and other need to know stuff about Greyton.	View all posts by greytontoday →	This entry was posted in Uncategorized. Bookmark the permalink.	← Greyton Gun Club Interclub Competition May 2012